Diari Oficial de la Generalitat Valenciana


Sumari del DOGV 9498, del 27-12-2022 (2022/12345)

RESOLUCIÓ de 23 de desembre de 2022, de la presidenta de l'Institut Valencià de Cultura, per la qual es concedeixen ajudes a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de Recuperació i Resiliència del Reglament UE 2021/241.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9498

Data del DOGV
:   27-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12500


Data del document
:   23-12-2022

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de desembre de 2022, de la presidenta de l'Institut Valencià de Cultura, per la qual es concedeixen ajudes a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de Recuperació i Resiliència del Reglament UE 2021/241. [2022/12207]  
  
  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 28 de juliol de 2022, de la Conselleria d'Educació, Cultura i Esport, per la qual es modifica el Pla Estratègic de Subvencions, s'aproven les bases reguladores per a la concessió de les subvencions a sales d'exhibició cinematogràfica establides en la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de Recuperació i Resiliència del Reglament UE 2021/241 i s'efectua la convocatòria de les mateixes (DOGV 9394, 29.07.22), en atenció als següents  
  
  
Antecedents de fet  
  
Primer. Mitjançant la citada Resolució de 28 de juliol de 2022, es va convocar la concessió d'ajudes a sales d'exhibició cinematogràfica establides en la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual.  
  
Segon. De conformitat amb el que s'estableix en el punt 1 de la base cinquena de la resolució, el termini de presentació de sol·licituds finalitzava el dia 5 de setembre de 2022, havent-se presentat dins d'aquest termini 47 sol·licituds.  
  
Tercer. Per resolució de la presidenta de l'Institut Valencià de Cultura, de 25 d'octubre de 2022, van ser nomenats els membres de la comissió tècnica de valoració de les sol·licituds, prevista en la base setena de la citada resolució de 28 de juliol de 2022.  
  
Quart. Constituïda a aquest efecte i reunida en sessió el 9 de novembre de 2022, va procedir a valorar les sol·licituds i els seus projectes conforme als criteris establits en la base novena de la citada resolució de convocatòria, emetent el corresponent informe i proposta, tal com recull la corresponent acta de la sessió a la qual es va donar difusió a través de la pàgina web de l'Institut Valencià de Cultura (http://ivc.gva.es).  
  
  
Cinqué. A la vista de l'informe i proposta de la comissió tècnica de valoració, el director general de l'Institut Valencià de Cultura formula proposta de resolució amb data 5 de desembre de 2022 en compliment del que es preveu en la base setena de la citada resolució.  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
  
Segon. La Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015) i especialment el que es disposa en el seu títol X.  
  
Tercer. Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
  
Quart. Resolució de 28 de juliol de 2022, de la Conselleria d'Educació, Cultura i Esport, per la qual es modifica el Pla Estratègic de Subvencions, s'aproven les bases reguladores per a la concessió de les subvencions a sales d'exhibició cinematogràfica establides en la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de Recuperació i Resiliència del Reglament UE 2021/241 i s'efectua la convocatòria d'aquestes.  
  
D'aquesta resolució, interessa destacar els següents apartats:  
El punt 2 del resolc tercer: «L'import previst per a aquesta convocatòria és de 2.321.000,00 d'euros, distribuint-se de la següent manera: 1.000.000 euros corresponen a l'anualitat de 2022 i 1.321.000,00 euros a l'anualitat de 2023.»  
El punt 2 del resolc seté: «En el cas que la dotació pressupostària fora insuficient per a cobrir la totalitat de les sol·licituds, la quantia individual s'efectuarà mitjançant prorrateig. [...] Una vegada superat el mínim establit de 15 punts cada projecte podrà optar al màxim individual determinat pel nombre de pantalles de què dispose cada sala d'exhibició cinematogràfica. El màxim establit per l'agrupació de diversos titulars de sales d'exhibició o bé per un mateix titular agrupant diverses de les seues sales d'exhibició, estarà determinat pel màxim individual de cada sala o complex d'exhibició i no considerant la suma del total de sales com una única sala o complex d'exhibició.»  
  
  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que contempla en el seu article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
Per la seua part l'article 4, punt 2, lletra j), disposa que correspon a la Presidència «convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret citats i altra normativa d'aplicació, vista la proposta del director general de l'Institut Valencià de Cultura, atenent el que es preveu en la base setena de la resolució i en l'exercici de les competències per a la concessió de les ajudes que tinc atribuïdes conforme als preceptes esmentats, resolc:  
  
Primer. Concedir les ajudes als beneficiaris que s'assenyalen en l'annex I de la present resolució, d'acord amb la puntuació obtinguda segons la baremació dels criteris de valoració aplicable, amb càrrec al crèdit previst en la secció 09, entitat 00643, línia de subvenció S8619000 «C25 Spain Audiovisual Hub. II Programa de foment, modernització i digitalització del sector audiovisual», de l'IVC, amb un import inicial de 2.321.000 euros. L'import previst per a aquesta convocatòria és de 2.321.000,00 d'euros, distribuint-se de la següent manera: 1.000.000 d'euros corresponen a l'anualitat de 2022 i 1.321.000,00 euros a l'anualitat de 2023.  
  
Segon. No figuren en el procediment i no s'han tingut en compte altres fets, ni altres al·legacions i proves que les adduïdes per les entitats interessades, per la qual cosa la proposta de resolució té caràcter de definitiva, d'acord amb el que es disposa en l'article 82.4 de la Llei 39/2015, d'1 d'octubre, del procediment administratiu comú de les administracions públiques.  
  
Tercer. Les ajudes contemplades en les presents bases i convocatòria, s'acullen al Reglament (UE) núm. 651/2014 de la Comissió, de 17 de juny de 2014 pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187 de 26.6.2014) indicant que ha sigut modificat pel Reglament (UE) 2017/1084 de la Comissió de 14 de juny de 2017, pel qual es modifica el Reglament (UE) núm. 651/2014 quant a infraestructures portuàries i aeroportuàries, els llindars de notificació per a les ajudes a la cultura i a la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 quant al càlcul dels costos subvencionables (DOUE L 156 de 20.6.2017); també pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) núm. 651/2014 pel que fa a la seua pròrroga i els ajustos pertinents (DOUE L 215 de 07.07.2020) i pel Reglament (UE) núm. 2021/1237 de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 270 de 29.07.2021). D'ara en avant, ens referirem al Reglament (UE) núm. 651/2014 i a les seues modificacions aprovades en 2017, 2020 i 2021 com a RGEC.  
  
  
Quart. Els beneficiaris hauran de complir les obligacions i normes de justificació previstes en les bases tretzena i quinzena de la citada Resolució de 28 de juliol de 2022, del president de l'Institut Valencià de Cultura.  
L'últim dia de termini per a la presentació dels documents justificatius de les ajudes és el 28 de desembre de 2022. En cas de no aportar la justificació dins del termini assenyalat, el crèdit pressupostari quedarà anul·lat, perdent-se el dret a cobrar l'ajuda concedida.  
  
Les beneficiàries no podran imputar a la justificació d'aquestes ajudes despeses directes ni indirectes que servisquen per a justificar altres ajudes públiques que els hagueren sigut concedides.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant la presidència de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar de l'endemà de la publicació en el Diari Oficial de la Generalitat Valenciana.  
  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar de l'endemà de la publicació en el Diari Oficial de la Generalitat Valenciana.  
  
València, 23 de desembre de 2022.- La presidenta de l'Institut Valencià de Cultura: Raquel Tamarit Iranzo.